'Skikking 'n enorme deurbraak vir siek mynwerkers' | Maroela Media
Solidariteit het sy tevredenheid uitgespreek oor die skikking rakende die silikose- en tuberkulose-groepeisgeding wat Donderdag bereik en onderteken is.
African Rainbow Minerals, Anglo American, Anglo Gold Ashanti, Gold Fields, Harmony en Sibanye-Stillwater het die ooreenkoms reeds onderteken, terwyl Pan African Resources nog die ooreenkoms oorweeg.
Hanlie van Vuuren, hoof van beroepsgesondheid en -veiligheid by Solidariteit, het gesê dié skikking voltooi 'n proses wat reeds in 2006 'n aanvang geneem het met die saak van Mankayi v Anglo Gold Ashanti.
"In hierdie saak is die reg van werkers in die mynbedryf om skadevergoeding van werkgewers te eis vir longsiektes wat opgedoen is in die uitvoering van werkers se pligte deur die konstitusionele hof erken. Dit het aanleiding gegee tot die instelling van 'n groepeis namens eisers wat tussen 1965 en 2015 silikose en tuberkulose in die goudmynbedryf opgedoen het."
Van Vuuren meen dié skikking sal 'n finansiële inspuiting wees vir oudmynwerkers wat aan een of albei van dié uitmergelende longsiektes ly en aan die vereistes voldoen.
Van Vuuren wys daarop dat hoewel die skikking nog onderhewig is aan die goedkeuring van die Johannesburgse hooggeregshof, dit finansiële verligting vir talle oudmynwerkers sal bring.
Volgens Van Vuuren sal die uitkoms van dié skikking 'n billike balans tussen die verwagtinge van die eisers en die vermoë van die ses betrokke mynhuise skep. Sy sê voorts dat 'n trustfonds in die vooruitsig gestel word, wat vanuit 'n aparte fonds geadministreer sal word.
"Identifikasie en mediese evaluasie van moontlike eisers sal op groot skaal gedoen en 'n mobiele kliniek vir die doel aangewend word," het sy bygevoeg.
Solidariteit het 'n beroep op die betrokke mynhuise gedoen om alle moontlike en redelike maatreëls in te stel om 'n veilige en gesonde werksomgewing te verseker, om sodoende te voorkom dat werknemers in hul diens beroepsiektes opdoen.
Een dood toe vragmotor by wal afrol
uitgerekte sake · 12 maande gelede
meerderheid van daai werkers is al oorlede?
Ja, my oom is daaraan oorlede.
Alles draai om geld, die skikking gaan nie die dooies terug bring en die kwaal genees nie. Die lewe bestaan uit keuses en niemand word gedwing om dit te maak nie.
Dit is baie hartseer, my oom is daaraan oorlede en ja SjN as jy dai goue ring aan n vinger steek en die gooue kettings dra en wonder waar het SA se rykdom vandaan gekom (wat was in die ou SA) mag jy maar dink aan die mense wat daar moes werk. Onthou werk is kos en kos is n lewe vir jou gesin. Vir my is dit hartseer want my oom is oorlede aan myn TB. Almal het nie geld vir Universiteits opleiding nie en ja ons regering het nie betaal vir ons opleiding op universiteit nie. En ons generasie het nie goed afgebrand om ons wil te kry nie. Ons het geweet wat harde werk is en om jou eie geld te verdien.
stem saam Amelia · 12 maande gelede
stem saam jou Amelia, jammer SjN sien dit so. Eers as mens self deur iets is dan kan jy kommentaar lewer
Annie van Der berg · 12 maande gelede
My man sukkel all van 2013 on sy Geld the key vir sy long siekte
Flip Sadler · 12 maande gelede
Geld dit net vir goud myne en\of wat van steenkool myne?
Bibi · 12 maande gelede
Annie kan jy dalk vir my se wat het julle gedoen om aansoek te doen want ek wil graag dat my Pa ook eis. Hy bly my die heeltyd vrae maar is nie seker waar om te begin nie.